पाएं अपने शहर की ताज़ा ख़बरें और फ्री ई-पेपरडाउनलोड करें
पामगढ़ ब्लॉक के ससहा-कोसिर गांव के समीप तेज रफ़्तार बाइक सवार युवक की बाइक बेकाबू हो गई और वह पुल पर जा गिरा। जिससे उसके सिर पर गंभीर चोट लगने से मौके पर ही उसकी मौत हो गई । पुलिस के अनुसार बिलासपुर के सकरी थाना क्षेत्र के पेंडारी निवासी 25 वर्षीय रतनलाल कलेहरे पिता रामवतार कलेहरे अपने ससुराल कोसिर पामगढ़ जाने बाइक क्रमांक सीजी 10 एजेड 3545 पर निकला था ।
जो दोपहर करीब 12 बजे तेज रफ्तार से लीलागर नदी पर बने पुल के निचले हिस्से से जा टकराया। जिसे युवक बाइक से उछल कर दूर जा गिरा । जिसके कारण युवक के सिर पर गंभीर चोट लगी और अत्यधिक खून बहने से उसकी मौके पर ही कुछ समय बाद मौत हो गई । गांव के लोगो ने अंजान व्यक्ति को देख कर इसकी सूचना डायल 112 को दी। इमरजेंसी वाहन घटना स्थल पर पहुचीं तब तक युवक दमतोड़ चुका था शव की शिनाख्त कर उसे पीएम के लिए पामगढ़ भेज दिया।
नहीं पहना था हेलमेट
युवक की मौत तेज रफ्तार तथा जमीन पर सिर के बल गिरने से हुई है। सिर के अलावा युवक के शरीर के किसी भी हिस्से पर चोट नहीं आई है अगर हेलमेट पहन रखा होता तो शायद उसकी जान बच जाती।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn